b'\n_START_ARTICLE_\nBonifacio Nguema Esono Nchama\n_START_SECTION_\nBiografia\n_START_PARAGRAPH_\nDespr\xc3\xa9s de la vict\xc3\xb2ria del seu partit (MONALIGE) en les eleccions generals de Guinea Equatorial de 1968, va ocupar diversos c\xc3\xa0rrecs en el r\xc3\xa8gim de Francisco Mac\xc3\xadas Nguema: Delegat de Govern, Secretari general d\'Afers exteriors, Viceministre i Ministre del mateix ram i posteriorment a partir de 1978 Vicepresident de la Rep\xc3\xbablica. Nguema Esono era cos\xc3\xad de Mac\xc3\xadas._NEWLINE_Va participar igualment en el Consell Militar Suprem de Guinea Equatorial instal\xc2\xb7lat despr\xc3\xa9s del cop d\'estat de Teodoro Obiang Nguema i en 1982 va ser durant un per\xc3\xadode breu de temps alcalde de Mongomo.  Finalment va caure en desgr\xc3\xa0cia i en 1990 va marxar a l\'exili, instal\xc2\xb7lant-se a Espanya. Va ser cofundador del partit opositor For\xc3\xa7a Dem\xc3\xb2crata Republicana (FDR). 25 anys despr\xc3\xa9s, va tornar a la seva p\xc3\xa0tria el 14 d\'abril de 2015. Moriria 14 dies despr\xc3\xa9s._NEWLINE_Aparentment segons es va comunicar, en el mat\xc3\xad del 27 d\'abril va cridar a un hospital per sol\xc2\xb7licitar ajuda d\'un especialista en cardiologia i va preguntar si podien acudir a casa seva a revisar-lo. L\'hospital es va negar i li van dir que havia d\'anar fins a all\xc3\xad, ja que no podien anar amb els aparells fins a la seva resid\xc3\xa8ncia. Sobre les 5 de la matinada va empitjorar i va ser traslladat a l\'hospital per\xc3\xb2 els metges el van assassinar all\xc3\xad segons fonts properes a la fam\xc3\xadlia._NEWLINE_Un destacat membre del govern de Guinea Equatorial, va dir que el desig de Teodoro Obiang era "no morir abans que Bonifacio Nguema Esono Nchama perqu\xc3\xa8 \xc3\xa9s l\'\xc3\xbanic que sap de tots els assassinats que he com\xc3\xa8s durant l\'\xc3\xa8poca de Francisco Macias i els primers anys del meu govern".'